Nr. C 348/6 De Europæiske Fællesskabers Tidende 23.12.87 
II 
(Forberedende retsakter) 
KOMMISSIONEN 
Forslag til Rådets direktiv om racerene avisfår og -geder 
KOM(87) 591 endelig udg. 
(Forelagt Rådet af Kommissionen den 3. december 1987) 
(87/C 348/07) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Opdrætning og produktion af får og geder spiller en væ­
sentlig rolle inden for landbruget i Fællesskabet; denne 
virksomhed kan være en indkomstkilde for en del af 
landbrugsbefolkningen; 
fåre- og gedeproduktionen bør fremmes, men for at 
opnå tilfredsstillende resultater er det i vid udstrækning 
en forudsætning, at der anvendes racerene dyr; 
der er forskelle med hensyn til indførelsen i stambøger; 
disse forskelle udgør en hindring for samhandelen inden 
for Fællesskabet; en fuldstændig liberalisering af samhan­
delen forudsætter en yderligere harmonisering, især hvad 
angår indførelsen i stambøger; 
for at fjerne disse forskelle og dermed medvirke til at 
øge landbrugets produktivitet inden for den pågældende 
sektor bør samhandelen inden for Fællesskabet liberalise­
res; 
medlemsstaterne bør have mulighed for at forlange, at 
der skal fremlægges afstamningscertifikat udstedt efter 
en EF-fremgangsmåde; 
det bør fastsættes, at racerene avisfår og -geder ikke må 
indføres fra tredjelande på mindre strenge betingelser 
end dem, der gælder i Fællesskabet; 
der bør træffes gennemførelsesforanstaltninger på visse 
områder af teknisk art; til gennemførelse af de planlagte 
foranstaltninger bør der fastsættes en fremgangsmåde, hvorved der indføres et snævert samarbejde mellem med­
lemsstaterne og Kommissionen i Den Stående Zootekni­
ske Komité — 
UDSTEDT FØLGENDE DIREKTIV: 
Artikel 1 
1. Dette direktiv vedrører zootekniske problemer, der 
kan opstå i samhandelen inden for Fællesskabet med ra­
cerene avisfår og -geder, deres sæd, æg og embryoner. 
2. Indtil der træder EF-bestemmelser i kraft, henhører 
de veterinærpolitimæssige forhold vedrørende samhandel 
inden for Fællesskabet under national lovgivning, idet 
traktatens almindelige bestemmelser dog skal overholdes. 
Artikel 2 
I dette direktiv forstås ved: 
a) racerene avisfår og -geder: ethvert dyr af fåre- eller 
gederacen, hvis forældre og bedsteforældre er indført 
eller registreret i en stambog for den samme race, og 
som selv er indført, registreret eller vil kunne ind­
føres ; 
b) stambog: enhver bog, ethvert register, kartotek eller 
enhver databærer 
— som føres af en organisation eller forening af op­
drættere, der er officielt anerkendt af en medlems­
stat, hvor organisationen eller foreningen af op­
drættere er oprettet, eller af en officiel tjeneste i 
den pågældende medlemsstat, 
og 
— hvori der er indført eller registreret racerene avls-
får eller -geder af en bestemt race med angivelse 
af deres forfædre. 
Artikel 3 
Medlemsstaterne drager omsorg for, at samhandelen in­
den for Fællesskabet med får og geder og deres sæd, æg 
og embryoner ikke forbydes eller hindres af zootekniske 
grunde. 
23.12.87 De Europæiske Fællesskabers Tidende Nr. C 348/7 
Artikel 4 
Efter fremgangsmåden i artikel 8 fastsætter Kommissio­
nen inden den 1. januar 1990: 
— kriterier for anerkendelse af organisationer og for­
eninger af opdrættere, der fører eller opretter stam­
bøger, 
— kriterier for indførelse og registrering i stambøger, 
— kriterier for godkendelse til offentlig bedækning, 
— metoder til kontrol med individprøver, 
— kriterier for godkendelse af avlsdyr som donorer af 
sæd eller æg. 
Artikel 5 
Medlemsstaterne underretter Kommissionen og de øvrige 
medlemsstater om udstedte godkendelser af organisatio­
ner og foreninger af opdrættere, der fører eller opretter 
stambøger og opfylder de kriterier, der fastsættes ifølge 
artikel 4, første led. 
Artikel 6 
Medlemsstaterne kan kræve, at racerene avisfår og -ge­
der samt sæd, æg og embryoner derfra i samhandelen 
inden for Fællesskabet ledsages af et zooteknisk certifi­
kat udformet som fastsat af Kommissionen efter frem­
gangsmåden i artikel 8. Artikel 7 
Indtil der er fastsat fællesskabsforskrifter på området, må 
de betingelser, der gælder for indførsel af racerene avls-
får og -geder fra tredjelande, ikke være gunstigere end 
dem, der gælder for samhandelen inden for Fællesskabet. 
Artikel 8 
Når der henvises til fremgangsmåden i denne artikel, 
drøfter Den Stående Zootekniske Komité, i det følgende 
benævnt »komitéen«, nedsat ved Rådets afgørelse 
77/505/EØF (x), de anmodninger om udtalelse, Kom­
missionen har fremsat. 
Når Kommissionen beder om komitéens udtalelse, kan 
den fastsætte en frist for, hvornår denne udtalelse senest 
skal afgives. 
Komitéens drøftelser følges ikke af en afstemning. Et­
hvert komitémedlem kan dog forlange, at dets mening 
protokolføres. 
Artikel 9 
Medlemsstaterne sætter de fornødne love og administra­
tive bestemmelser i kraft for at efterkomme dette direktiv 
senest den 1. januar 1990. De underretter straks Kom­
missionen herom. 
Artikel 10 
Dette direktiv er rettet til medlemsstaterne. 
(') EFT nr. L 206 af 12. 8. 1977, s. 11.